Statens barnehus

Statens barnehus er et tilbud til barn, ungdom, voksne særlige sårbare og pårørende som møter rettsvesenet etter å ha blitt utsatt for vold eller seksuelle overgrep, og er etablert i alle tolv politidistrikt i Norge.Moss blir vertsby for nytt barnehus De fungerer i tillegg som kompetanserådgivere innenfor sitt felt til øvrige hjelpeapparat.

Justisminister Knut Storberget tok initiativet for etableringen av barnehus som et landsdekkende tilbud i Norge. Tanken bak barnehusene er at barn som utsettes for vold og seksuelle overgrep, skal sikres et godt og helhetlig hjelpe- og behandlingstilbud samlokalisert på ett sted. Derfor er barnehusene utstyrt for tilrettelagte avhør, medisinsk- og tannundersøkelse, og for samtale og terapi. Barnehusene har tatt i bruk nye metoder for avhør og medisinsk undersøkelse som er mindre belastende for barna.

 Barnehus  
 Barnehuset Hamar ble åpnet i desember 2007. Barnehuset Hamar dekker fylkene Hedmark og Oppland og er underlagt Innlandet politidistrikt. Barnehuset Hamar har intensjon av å være et kompetansehus for overgrepsutsatte barn og ungdom som møter rettsapparatet.
 Barnehuset Bergen ble åpnet i november 2007. Barnehuset Bergen dekker fylkene Sogn og Fjordane, Hordaland og Rogaland. Barnehuset Bergen benevner seg som et tverretatlig mottak for barn og voksne psykisk utviklingshemmede som har vært utsatt for seksuelle overgrep, vold eller vært vitne til vold i nære relasjoner.
 Barnehuset Kristiansand ble åpnet 18. november 2008. Daglig leder er Anne-Lise Farstad. Barnehuset i Kristiansand er ett tverrfaglig kompetansehus i helse Sør-Øst for barn, ungdom og psykisk utviklingshemmede voksne hvor det er mistanke om eller som har vært utsatt for vold, overgrep eller vært vitne til vold i familien. Barnehuset i Kristiansand dekker Agder og er underlagt Agder politidistrikt.
 Barnehuset Trondheim ble åpnet 24. februar 2009. Barnehuset vil dekke Midt-Norge og vil kunne ta i mot om lag 200 barn i året. Daglig leder er Helle Leinslie.
 Barnehuset Tromsø åpnet våren 2009 og dekker helseregion Nord. Barnehuset ledes av Ståle Luther.
 Barnehuset Oslo – åpnet 1. september 2009. Barnehuset dekker et område med en befolkningsmengde på 1,5 millioner mennesker og er det største barnehuset i landet. Barnehuset dekker innbyggerne i Oslo politidistrikt.
 Barnehuset Moss – åpnet 1. november 2016. Barnehuset i Moss dekker Østfold, Follo og Romerike.
 Barnehuset Finnmark –  åpnet 1. januar 2024. De dekker Finnmark politidistrikt, og har et nasjonalt ansvar for samiske barn i hele landet. De har lokaler i Kirkenes og Alta, og vil utvide med lokaler i Karasjok i løpet av 2025.

Tjenester
 Medisinsk undersøkelse av barnet
 Tilrettelagte avhør og sekvensielle avhør
 Korttidsterapi og/eller overføring til lokalt hjelpeapparat
 Rådgivning og støtte til omsorgsperson(er) og barn
 Kompetanseheving og rådgivning til fagpersonell
 Nettverksarbeid, koordinering og samråd

Referanser

Eksterne lenker

  Norges første barnehus åpnet i Bergen - pressemelding fra Justis- og politidepartementet
  Barnehus blir landsdekkende - pressemelding fra Justis- og politidepartementet.
  Barnehus skal brukes - nyhetsartikkel fra NRK Nordnytt
 Barnehusportalen – hjemmeside
 Barnehuset Hamar – hjemmeside
 Barnehuset Bergen – hjemmeside
 Barnehuset Tromsø – hjemmeside
 Barnehuset Kristiansand – hjemmeside

Kategori:Norske statlige myndigheter
Kategori:Barn